सुरक्षा के मद्देनजर लीड बीएसएन कॉलेज में लगेंगे चार सीसीटीवी कैमरे
शाजापुर | जिले के लीड बीएसएन कॉलेज में सुरक्षा और व्यवस्थाओं को बेहतर बनाने की दृष्टि से बहुत जल्द चार सीसीटीवी कैमरे लगेंगे। इसके लिए प्रक्रिया चल रही है। संस्था के प्रभारी प्राचार्य प्रो. एस.के. मेहता ने बताया कॉलेज में चार सीसीटीवी कैमरे लगाने के प्रस्ताव पर जिला प्रशासन का अनुमोदन पहले ही हो चुका है। आगामी दिनों में होने वाली जन भागीदारी समिति की बैठक में इस प्रस्ताव के पास होते ही स्थान चयनित करके उचित प्रक्रियानुसार कैमरे लगवाए जाएंगे। इन कैमरों के लगने से संस्था की हर गतिविधि पर नजर रखी जा सकेगी। अनुशासन की भावना के साथ सुरक्षा का माहौल भी मजबूत होगा।
bho_Deva hin_Deva